kalixlouiis/myanmar-wikipedia-corpus huggingface dataset:
ကိုယ်ပိုင်ထုတ်ဝေရေး SMART Media မှလည်း ဟောပြောပွဲခွေများ ဖြန့်ချလျက် ရှိ၏။
ရေးသားသောစာအုပ်များ ကိုယ်ပိုင်ထုတ်ဝေရေး SMART စာပေမှ အောက်ပါစာအုပ်များကို ထုတ်သည်။
ထုတ်ဝေနှစ်ခေါင်းစီးမှတ်ချက်၂၀၁၅ရှေးမြန်မာမင်းများ၏ခေါင်းဆောင်မှုအရည်အသွေးကိုလေ့လာခြင်း (ပထမမြန်မာနိုင်ငံတော်)၂၀၁၅ သုတစွယ်စုံဆု (ဝိဇ္ဇာ) ၂၀၁၅A Study of the Leadership Skills of Ancient Myanmar Monarchs: The First Myanmar Propre ဘဝတိုးတက်အောင်မြင်ရေးမေးခွန်းများ ၁၂၁ ရာစုတစ်လွှား လူသားအကျိုးပြု၍ ချမ်းသာအောင်မြင်လာသူများသန်းကြွယ်သူဌေးကြီး Donald Trump ၏ အောင်မြင်မှုကိုရနိုင်သောနည်းလမ်းများဗုဒ္ဓအဆုံးအမဖြင့်အောင်မြင်ခြင်းနှလုံးသားကိုဖြူစင်အောင်ထားပါလူတွေရဲ့ချစ်ခင်မှုကိုရအောင်ပျော်ရွှင်ခြင်းခေါင်းဆောင်ကောင်းတစ်ယောက်အတွက် မရှိမဖြစ်လိုအပ်သော အရည်အသွေး ၂၁ ခုရှေးမြန်မာမင်းများ ဒုတိယမြန်မာနိုင်ငံတော်အောင်မြင်မှုသို့ ခြေလှမ်း ၁၀၁ လှမ်းတန်ဖိုးရှိသောနေ့လုပ်ငန်းခွင်ပြဿနာအမေးနှင့်အဖြေများ လူမှုရေးလုပ်ဆောင်ချက်များ အလှူရှင်များ၏အထောက်အပံ့ဖြင့် လည်ပတ်ကာ ပညာရေး၊ ကျန်းမာရေးကဏ္ဍများတွင် လူမှုအကူအညီပေးသည့် Ray of Hope ဖေါင်ဒေးရှင်းအား ထူထောင်ထားသည်။
မိသားစုဘဝ သဇင်ညွန့်နှင့် လက်ထပ်ရာ ရတနာစုလှိုင်၊ ချစ်ညီညီလှိုင်ဟူသော သားသမီး ၂ ယောက်ရှိသည်။
"Who We Are". SMART Myanmar Group. နိုင်ငံရေးရေးရာစီးပွား ခံယူချက် ရေနံနှင့်သဘာဝဓာတ်ငွေ့နယ်ပယ်တွင် ကျင်လည်၍ ဘဝအောင်မြင်တိုးတက်ရေးကို ဟောပြောနေသူဖြစ်ရာ ကျော်ကျော်လှိုင်သည် နိုင်ငံရှိ သဘာဝအရင်းအမြစ်များ (အထူးသဖြင့် ရေနံနှင့် သဘာဝဓာတ်ငွေ့) ကို ထုတ်ယူနိုင်သမျှထုတ်ယူကာ လူမှုဘဝတိုးတက်ရန် ဆောင်ရွက်သည့် အစိုးရမျိုးအား လိုလားသည်။
"Interview: U Kyaw Kyaw Hlaing". Oxford Business Group. သို့ဖြစ်ရာ သဘာဝပတ်ဝန်းကျင်ကို မထိခိုက်စေဘဲ ပညာရေးနှင့် လူ့စွမ်းအားအရင်းအမြစ်ကိုသုံးကာ နိုင်ငံအား အုပ်ချုပ်လိုသည့် ယခင်အစိုးရ (၂၀၁၅-၂၀၂၀ သက်တမ်းတွင် တာဝန်ယူသော NLD အစိုးရ) နှင့် သဘောထား မတိုက်ဆိုင်မှုများ ရှိခဲ့သည်။
Chan Mya Htwe. "Oilman calls on Myanmar govt to be more transparent, flexible ". Myanmar Times. 2020 Aug 25. သို့ဖြစ်ရာ ယခု အုပ်ချုပ်ဆဲဖြစ်သော အိမ်စောင့်အစိုးရနှင့် ယခင် နိုင်ငံတော်အုပ်ချုပ်ရေးကောင်စီကို အူလှိုက်သည်းလှိုက် ထောက်ခံလျက် ရှိသည်။
ပြင်ပလင့်များ http://kyawkyawhlaing.com/ https://www.youtube.com/user/kkhlaing74/ https://www.facebook.com/77smartkkh/ https://mm.linkedin.com/in/khlaing ကိုးကား။
ဘရိယိုကန် သည် အီသီယိုးပီးယားနိုင်ငံ၊ အဖာဒေသ၏ အရှေ့ဘက်ဆုံးပိုင်းတွင် တည်ရှိသည့် ကန်တစ်ခု ဖြစ်သည်။
ဤကန်သည် အဖမ်ဘိုကန်မှ အရှေ့မြောက်ဘက်သို့ စီးဝင်သည့် စိမ့်မြေ၏ အလယ်ပိုင်းတွင် တည်ရှိသည်။
ကန်၏ ရေထွက်ပေါက်သည် တောင်ဘက်တွင် ရှိသည်။
ဟရှန်ဂီကန် (ፃዕዳ ባሕሪ Lake Hashange, Lake Hashengi စသဖြင့်လည်း ခေါ်ကြ) သည် အီသီယီုးပီးယားနိုင်ငံ၊ တိဂရေးဒေသတောင်ပိုင်းတွင် တည်ရှိသည့် ကန်တစ်ခု ဖြစ်သည်။
ကန်သည် အီသီယိုးပီးယား၏ ကုန်းမြင့်ဒေသများတွင် တည်ရှိပြီး ပင်လယ်ရေမျက်နှာပြင်အထက် ၂၄၀၉ မီတာတွင် တည်ရှိသည်။
ကန်တွင် ရေထွက်ပေါက် မရှိပေ။
၁၉၆၇-၆၈ အီသီယိုးပီးယားအချက်အလက်များအရ ကန်သည် အရှည် ၅ ကီလိုမီတာ၊ အကျယ် ၄ ကီလိုမီတာနှင့် မျက်နှာပြင်ဧရိယာသည် ၂၀ စတုရန်းကီလိုမီတာ ရှိသည်။
ဗြိတိသျှလူမျိုး ရှာဖွေလေ့လာသူ ဟင်နရီဆော့က Tigrinya ဘာသာစကားဖြင့် ကန်၏ အမည်ကို Tsada Bahri ("အဖြူရောင်ပင်လယ်") ဟု မှတ်သားခဲ့သည်။
ကန်၏ မျက်နှာကို ငှက်များသည် ဖုံးလွှမ်းလျက်ရှိသည့်အတွက် ဖြစ်သည်။
ဒေသခံတို့ရိုးရာပုံပြင်များတွင် ကန်ရှိရာနေရာတွင် ကြီးမားသည့်မြို့ကြီးတစ်ခု ရှိခဲ့သည်။
သို့သော် နတ်ဘုရား၏ စိတ်မကျေနပ်သဖြင့် ထိုမြို့ကြီးသည် နတ်ဘုရား၏လက်ဖြင့် ချက်ချင်းဖျက်ဆီးခြင်း ခံခဲ့ရသည်။
အဖရီရာကန် သည် အီသီယိုးပီးယားနိုင်ငံမြောက်ပိုင်းတွင်တည်ရှိသည့် ဆားကန်တစ်ခု ဖြစ်သည်။
ဤကန်သည် မျက်နှာပြင်ဧရိယာ ၁၀၀ စတုရန်းကီလိုမီတာ (၃၉ စတုရန်းမိုင်) ရှိသည်။
သို့သော်လည်း အခြားရင်းမြစ်များ၌မူ ဧရိယာသည်၁၂၅ စတုရန်းကီလိုမီတာ (၄၈ စတုရန်းမိုင်) ရှိသည်ဟု ဆိုသည်။
အတည်မပြုရသေးသည့် ထုတ်ပြန်ချက်တစ်ခု၌ ကန်၏ အနက်သည် ၁၆၀ မီတာ (၅၂၅ ပေ) ရှိသည်ဟု ဆိုသည်။
Lake profile: Afrera ye'ch'ew (accessed 27 April 2007) အခြားသောရင်းမြစ်များက ရှိသည်ဟုလည်း ဆိုသည်။
Robert Mepham, R. H. Hughes, and J. S. Hughes, A directory of African wetlands, (Cambridge: IUCN, UNEP and WCMC, 1992), p. 168 ဤကန်သည် အီသီယိုးပီးဘားရှိ ဆားပါဝင်သည့်ကန်များဖြစ်သည့် Abijatta, Shala, နှင့် Chitu စသည့်ကန်များနှင့် မတူညီသည်မှာ ဤကန်၏ ရေသည် pH နိမ့်ကျနေပြီး အက်ဆစ်များပါဝင်နေသည်။
လေ့လာမှုအနည်းငယ်အရ ဤကန်တွင် ငါးမျိုးစိတ်အနည်းငယ်သည် နေထိုင်ကြသည်။
"527: Western Red Sea Drainages" , Freshwater ecosystems of the world website (accessed 11 November 2009) ကိုးကား ကဏ္ဍ:အီသီယိုးပီးယားနိုင်ငံရှိ ရေကန်များ။
အဖမ်ဘိုကန် သည် အီသီယိုးပီးယားနိုင်ငံ၊ အဖာဒေသတွင် တည်ရှိသည့် အရှေ့ဘက်အပိုင်းတွင် တည်ရှိသည့် ကန်တစ်ခု ဖြစ်သည်။
အကျဉ်းချုပ် ကန်သည် မျက်နှာသွင်ပြင်ကြမ်းတမ်းည် မြောက်-တောင် ဝင်ရိုးတွင် တည်ရှိသည်။
ကန်သည် အရှည် ၁၃ ကီလိုမီတာ၊ အကျယ် ၂ မီတာ၊ ရေမျက်နှာပြင်ဧရိယာသည် ၁၇၆၀ ဟက်တာ ရှိသည်။
ဂမ်မဲကန်မှရေသည် မြောက်ဘက်ပိုင်းနေရာရှိ ချောင်းမှတစ်ဆင့် အဖမ်ဘိုကန်သို့ စီးဝင်သည်။
အဖမ်ဘိုကန်သည် ၎င်း၏ အနောက်တောင်ဘက်ကမ်းခြေမှတစ်ဆင့် စိမ့်မြေဒေသသို့ စီးထွက်သည်။
အဘိဂျတ်တကန် သည် အီသီယိုးပီးယားနိုင်ငံတွင် တည်ရှိသည့် အယ်ကာလိုင်းကန်တစ်ခု ဖြစ်သည်။
ကန်သည် Addis Ababa မြို့၏ တောင်ဘက်ရှိ အီသီယီုးပီးယား၏ အဓိကမြေနိမ့်ဒေသတွင် တည်ရှိသည်။
ကန်သည် Abijatta-Shalla အမျိုးသားပန်းခြံတွင် တည်ရှိသည်။
အကျဉ်းချုပ် 180px|Flamingoes on Lake Abiyatta. ၁၉၆၇-၆၈ အီသီယီုးပီးယား၏ အချက်အလက်များအရ ကန်သည် အရှည် ၁၇ ကီလိုမီတာ၊ အကျယ် ၁၅ ကီလိုမီတာ၊ မျက်နှာပြင် ဧရိယာသည် ၂၀၅ စတုရန်းကီလိုမီတာ ရှိသည်။
အမြင့်ဆုံးအနက်သည် ၁၄ မီတာရှိပြီး ကန်သည် ပင်လယ်ရေမျက်နှာပြင်အထက် ၁၅၇၃ မီတာတွင် တည်ရှိသည်။
Current Exploration and Mining , Geological Survey of Ethiopia Web Page (accessed 26 January 2009) ပြင်ပလင့်များ ILEC database entry for Lake Abijatta ကိုးကား ကဏ္ဍ:အီသီယိုးပီးယားနိုင်ငံရှိ ရေကန်များ။
နာရဒ မဟာထေရ် (; ; ၁၈၉၈ ဇူလိုင် ၁၄ - ၁၉၈၃ အောက်တိုဘာ ၂) သည် သီရိလင်္ကာနိုင်ငံသား ထေရဝါဒဗုဒ္ဓဘာသာရဟန်းတော်တစ်ပါးဖြစ်သည်။
ကိုလံဘိုရှိ ဝဇီရာရာမယ၏ ဩဝါဒစရိယဆရာတော်၊ သာသနာပြုလုပ်ငန်းများဆောင်ရွက်သူ၊ ဘာသာပြန်သူ၊ ပညာတတ်ရဟန်းအကျော်အမော်တစ်ပါးဖြစ်သည်။
ထေရုပ္ပတ္တိ ဆရာတော်ကို ကိုလံဘိုမြို့၊ ကိုတဟင်ဆင်ခြေဖုံးအရပ်၌ အလတ်တန်းစားမိသားစုတစ်ခုက မွေးဖွားခဲ့သည်။
တက္ကသိုလ်ပညာရေးကို ကိုလံဘို၊ စိန့် ဘဲနစ်ဒစ်ခ် ကောလိပ်နှင့် သီဟိုဠ်တက္ကသိုလ်ကောလိပ်တွင် ဆည်းပူးခဲ့ပြီး အသက် (၁၈) ၌ ရဟန်းခံခဲ့သည်။
၁၉၂၉ ၌ အိန္ဒိယနိုင်ငံ၊ ဆားနပ်မြို့ (ယခင် မိဂဒါဝုန်) ရှိ မူလဂန္ဓကုဋိဝိဟာရအသစ်ဖွင့်ပွဲ၌ သီရိလင်္ကာကိုယ်စားပြု၍ တက်ရောက်ခဲ့သည်။
၁၉၃၄ တွင် အင်ဒိုနီးရှားသို့ ပထမဆုံးအနေဖြင့် ကြွရောက်ခဲ့သည်။
ထို၌ ဗောရောဗုဓောစေတီ၏ အရှေ့တောင်ခြမ်းတွင် ၁၉၃၄ မတ် ၁၀ ၌ ဗောဓိပင် စိုက်ပျိုးပေးခဲ့ကာ အချို့သော ဥပါသကာများကို ရဟန်းပြုပေးခဲ့သည်။
ထိုအချိန်မှစ၍ ထိုင်ဝမမ၊ ကမ်ဘောဒီးယား၊ လာအို၊ တောင်ဗီယက်နမ်၊ စင်္ကာပူ၊ ဂျပန်၊ နီပေါလ်၊ ဩစတေးလျ နိုင်ငံများအပါအဝင် များစွာသောနိုင်ငံများသို့ သွားရောက်ခဲ့၏။
၁၉၅၆ တွင် ယူနိုက်တက်ကင်းဒမ်း၊ အမေရိကန်ပြည်ထောင်စုသို့ ကြွရောက်ခဲ့ပြီး ဝါရှင်တန် အထမ်းအမှတ်ကျောက်တိုင်၌ လူအုပ်ကြီးကို တရားချီးမြင့်ခဲ့သေးသည်။
၁၉၆၀ နိုဝင်ဘာ ၂ ၌ အရှင်နာရဒသည် ဗောဓိပင်ကို တောင်ဗီယက်နမ်ရှိ သကျမုနိဗုဒ္ဓရုပ်ပွားတော် (Thích Ca Phật Đài) သို့ယူဆောင်လာပေးခဲ့ကာ ၁၉၆၀ နှစ်များအတွင်း ထိုနိုင်ငံသို့ အကြိမ်များစွာ သွားရောက်ခဲ့သည်။
ပီယဒဿီ မဟာထေရ် စသည့် ရဟန်းများနှင့် အတူ ၁၉၆၀ နှစ်များတွင် တရားဟောခြင်းပုံစံတစ်ခုကို လူကြိုက်များစေရန် လုပ်ဆောင်ရာ၌လည်း ပါဝင်အကျိုးပြုခဲ့သည်။
သီရိလင်္ကာရှိ အနောက်တိုင်းက အလယ်အလတ်တန်း မိသားစုများ၏ နေ့စဉ်ဘဝထဲသို့ ဗုဒ္ဓတရားတော်များ ဆောင်ကျဉ်းပေးနိုင်ခဲ့လေသည်။
ဆရာတော်၏ စာစုစာရင်း The Buddha and his Teachings Fourth Edition: Buddhist Missionary Society, Kuala Lumpur, Malaysia, 1988. Buddhism in a Nutshell The Buddhist Doctrine of Kamma and Rebirth A Manual of Abhidhamma An Elementary Pali Course Life of Venerable Sariputta Everyman’s Ethics Facts of Life Dhammapada, Pali text and translation The Way to Nibbana The Mirror of the Dhamma: a manual of Buddhist recitations and devotional texts An Outline of Buddhism The Life of Buddha, in his own words ကိုးကား ကဏ္ဍ:ဗုဒ္ဓဘာသာရဟန်းများ။
အောက်ပါတို့သည် ကင်ညာနိုင်ငံရှိ ရေကန်များစာရင်း ဖြစ်သည်။
ကန်များ ဘရင်ဂိုကန် ဘိုဂိုရီးယားကန် ကိုးကား ကဏ္ဍ:ကင်ညာနိုင်ငံရှိ ရေကန်များ။
ဘရင်ဂိုကန် သည် တာကနာကန်ပြီးနောက် ကင်ညာမြေနိမ့်ချိုင့်ဝှမ်းဒေသ၏ မြောက်ဘက်ဆုံးနေရာတွင် တည်ရှိသည့် ကန်တစ်ခု ဖြစ်သည်။
ကန်၏ မျက်နှာပြင်ဧရိယာသည် ၁၃၀ စတုရန်းကီလိုမီတာ (၅၀ စတုရန်းမိုင်)ရှိပြီး ပင်လယ်ရေမျက်နှာပြင်အထက် ၉၇၀ မီတာ (၃၁၈၀ ပေ) တွင် တည်ရှိသည်။
ကန်အတွင်းသို့ မိုလို၊ ပါပါရာ၊ အိုအယ်အရာယ် စသည့် မြစ်များမှ ရေများသည် စီးဝင်သည်။
ဤကန်သည် ကင်ညာမြေနိမ့်လွင်ပြင်ဒေသတွင် တည်ရှိသည့် သန့်ရှင်းကြည်လင်သည့်ရေကန်နှစ်ခုရှိသည့်အနက် တစ်ခုလည်း ဖြစ်သည်။
အခြားကန်တစ်ခုမှာ နိုင်းဗရှာကန် ဖြစ်သည်။
See "Kenya designates freshwater lake in Great Rift Valley," at Ramsar 2009 - 2002. ကန်သည် ဝေးလံက ပူပြင်း၍ ဖုန်ထူသည့်ဒေသတွင် တည်ရှိသည်။
ငှက်မျိုးစိတ်ပေါင်း ၄၇၀ ကျော်တို့သသည် ဤကန်တွင် နေထိုင်ကြသည်။
အထူးသဖြင့် တွေ့ရသည်မှာ နေရာပြောင်းရွှေ့လာသည့် Flamingo ငှက်များ ဖြစ်သည်။
Goliath heronry ငှက်ကို ကျောက်သားထူထပ်သည့် ကျွန်းတစ်ခုဖြစ်သည့် ဂီဘရယ်တာကျွန်းတွင် တွေ့ရသည်။
thumb|Chatbot on the Memrise app for iPhone. Memrise သည် ဗြိတိသျှဘာသာစကား ပလက်ဖောင်းတစ်ခု ဖြစ်သည်။
၎င်းသည် ဖလက်ကတ်များကို spaced repetition နည်းလမ်းကို အသုံးပြုပြီး သင်ယူမှုစွမ်းရည်ကို မြှင့်တင်ပေးသည်။
၎င်းကို အင်္ဂလန်နိုင်ငံ၊ လန်ဒန်တွင် အခြေစိုက်ထားသည်။
Memrise သည် အခြားဘာသာစကားများကိုလည်း ထောက်ပံ့ပေးထားသည်။
Memrise အပ်တွင် ဘာသာစကား ၁၆ မျိုးအတွက် သင်တန်းများစွာ ရှိသည်။
ထို့ကြောင့် ဝဘ်ဆိုက်တွင်လည်း ဘာသာစကားများစွာအတွက် သင်ယူနိုင်သည်။
၂၀၁၈ ခုနှစ်တွင် ဤအပ်ကို မှတ်ပုံတင်အသုံးပြုသူသည် ၃၅ သန်း ရှိခဲ့သည်။
Memrise သည် ၂၀၁၆ ခုနှစ် နောက်ပိုင်းကတည်းက အကျိုးအမြတ်ရယူခဲ့ကာ တစ်လလျှင် ငွေကြေး ဒေါ်လာ ၄ သန်း ရရှိသည်။
သမိုင်းကြောင်း Memrise ကို တည်ထောင်သူမှာ မှတ်သားဉာဏ်တွင် ဂရန်းမာစတာဆုရရှိသည့် Ed Cooke နှင့် မှတ်ဉာဏ်နှင့် မေ့လျော့မှုသိပ္ပံပညာရပ်အထူးပြု ပရင့်တန်တက္ကသိုလ်၏ အာရုံကြောသိပ္ပံပညာရှင် Greg Detre တို့က တီထွင်ခဲ့သည်။
ဝဘ်ဆိုက်ကို ၂၀၀၉ ခုနှစ် တိုက်ဂါးလောင့် ပရင့်တန်စွန့်ဦးတီထွင်ကလပ်ဆု မရရှိမီက ကိုယ်ပိုင်အစမ်းအနေဖြင့် လွှင့်တင်ခဲ့သည်။
၂၀၁၂ ခုနှစ် အောက်တိုဘာလ ၁ ရက်နေ့တွင် အစမ်းဗားရှင်းအား စမ်းသပ်နိုင်ရန်အတွက် အသုံးပြုသူ အယောက် ၁၀၀ ကို ဝင်ရောက်ခွင့်ပြုခဲ့သည်။
ထိုအစမ်းဗားရှင်းဝဘ်ဆိုက်ကို Memrise 1.0 ဟု ခေါ်သည်။
၂၀၁၃ ခုနှစ် မေလတွင် App Store (iOS) နှင့် Google Play တို့တွင် မိုဘိုင်းအပ်ကို ဒေါင်းလုပ်ပြုလုပ်ကာ အသုံးပြုနိုင်ခဲ့သည်။
၂၀၂၀ ခုနှစ်၊ ဇန်နဝါရီလတွင် အပ်သည် ရင်းနှီးမြှုပ်နှံသူ ၇ ဦးထံမှ ဒေါ်လာ ၂၁.၈ သန်း ရရှိခဲ့သည်။
Memrise ကို ရင်းနှီးမြှုပ်နှံသူ ၁၂ ဦး ရှိပြီး ၎င်းတို့မှာ Korelya Capital, Balderton Capital, Avalon Ventures, Octopus Ventures, Future Fifty နှင့် အခြားသူများ စသည်တို့ ဖြစ်သည်။
Spaced repitition ဆုများ ၂၀၁၀ ခုနှစ်၊ ဇူလိုင်လတွင် Memrise သည် လန်ဒန် မီနီစိကမ့်ပြိုင်ပွဲတွင် အနိုင်ရရှိသည့်တစ်ခု ဖြစ်ခဲ့သည်။
၂၀၂၀ ခုနှစ်၊ နိုဝင်ဘာလတွင် ဝဘ်ဆိုက်ကို 2010 TechCrunch Europas Start-up of the Year ၏ ဆန်ကာတင်စာရင်းထဲမှတစ်ခုအဖြစ် သတ်မှတ်ခဲ့သည်။
၂၀၁၁ ခုနှစ်၊ မတ်လတွင် Techstars Boston startups တွင် ရွေးချယ်ခြင်း ခံခဲ့ရသည်။
ဂူဂဲပလေးဆု၏ ဒုတိယအကြိမ် အကောင်းဆုံးအပ်ဆုကို ၂၀၁၇ ခုနှစ်၊ မေလတွင် ရရှိခဲ့သည်။
ဝေဖန်မှု ၂၀၁၉ ခုနှစ်၊ ဖေဖော်ဝါရီလနောက်ပိုင်းစတင်ခဲ့သည့် Memrise သည် ဝေဖန်ခံရမှုများစွာနှင့် ရင်ဆိုင်ခဲ့ရသည်။
ပြင်ပလင့်များ iTunes App Store Google Play ကိုးကား ကဏ္ဍ:ဘာသာစကား လေ့လာရေး ဝဘ်ဆိုက်များ။
ဌာနိဿရော မထေရ် () သည် အမေရိကန် ဗုဒ္ဓဘာသာရဟန်း တစ်ပါးဖြစ်၍ အာချန်(အာစရိယ) ဂျဲ့ဖ် (Ajahn Geoff) ဟူ၍လည်း သိရှိကြသည်။
ထိုင်းတောကျောင်းဂိုဏ်း (ကမ္မဋ္ဌာန ထိုင်းတောကျောင်းဂိုဏ်း) မှဖြစ်၍ အာချန် ဖူဝမ် ဇောတိကမထေရ်၏ သွန်သင်မှုအောက်တွင် ဆယ်နှစ်ကြာ လေ့လာသင်ယူခဲ့သည်။
၁၉၉၃ မှစ၍ ကာလီဖိုးနီးယား၊ ဆန်ဒီယေဂိုကောင်တီရှိ မေတ္တာတောရပ်ကျောင်း၏ ကျောင်းထိုင်ဆရာတော်အဖြစ် တာဝန်ယူခဲ့သည်။
အရှင် ဌာနိဿရောကို ဓမ္မပဒ နှင့် သုတ္တန်ပိဋကတ်မှ သုတ္တန်ပေါင်း ၁၀၀၀ နီးပါး ဘာသာပြန်ဆိုမှုများကြောင့် လူသိများထင်ရှားကာ အစောပိုင်းတွင် ကိုးကားဝက်ဘ်ဆိုဒ်ဖြစ်သော 'Access to Insight' အတွက် သုတ္တန်များစွာကို အခမဲ့ပြန်ဆိုပေးခဲ့၍ ထိုဆိုဒ်တွင် အသစ်ထပ်မံထည့်သွင်းမှု မရှိသည့်အခါ ကိုယ်ပိုင်ဝက်ဘ်ဆိုဒ်တွင် ဆက်လက်ဖော်ပြရေးသားခဲ့သည်။
https://www.dhammatalks.org/suttas/ati.html ထိုဆက်လက်ရေးသားမှုများ၌ ထိုင်းတောကျောင်း အာစရိယတို့၏ ဓမ္မဟောပြောပို့ချမှုများပါဝင်သည်။
ကိုယ်တိုင်ရေးသားသော ဓမ္မဆိုင်ရာလက်ရာများ၊ ၎င်း၏ ပါဠိဘာသာပြန်များနှင့် ပတ်သက်သော လေ့လာမှုလမ်းညွှန်စာအုပ်များကိုလည်း ပြုစုခဲ့၏။
ဘိုဂိုရီးယားကန် သည် ကင်ညာနိုင်ငံ၊ ဘရင်ဂိုကန်၏ တောင်ဘက်တွင် တည်ရှိသည့် မီးတောင်ဒေသရှိ ကန်တစ်ခု ဖြစ်သည်။
ကန်သည် ဆားကန်ဖြစ်သည်။
ဤကန်သည် အီကွေတာမျဉ်း၏ မြောက်ဘက်နားတွင် တည်ရှိသည်။
ဘိုဂိုရီးယားကန်သည် နကုရုကန်၊ Lake Elementeita နှင့် မဂဒိကန်များကဲ့သို့ မြေနိမ့်လွင်ပြင်၏ တောင်ဘက်ခပ်ဝေးဝေးတွင် တည်ရှိသည်။
လိုဂိပိကန်၏ မြောက်ဘက်တွင် တည်ရှိသည်။
ဤကန်သည် lesser flamingos ငှက်များ အများဆုံးနေထိုင်သည့် ကမ္ဘာပေါ်ရှိ ကန်တစ်ခု ဖြစ်သည်။
ကန်သည် တိမ်ပြီး ၁၀ မီတာခန့် နက်သည်။
အရှည် ၃၄ ကီလိုမီတာ၊ အကျယ် ၃.၅ မီတာ ရှိသည်။
ရေဝပ်ဒေသဧရိယာသည် ၇၀၀ စတုရန်းကီလိုမီတာ ရှိသည်။
ဤကန်သည် ဘာရင်ဂိုမြို့တွင် တည်ရှိသည်။
Satellite image of Lake Bogoria taken from World Wind. ပြင်ပလင့်များ Minority Rights Group on the Endorois and Lake Bogoria ကိုးကား ကဏ္ဍ:ကင်ညာနိုင်ငံရှိ ရေကန်များ။
ဒဘလျူငါးလုံး () ဆိုသည်မှာ ပြဿနာဖြေရှင်းခြင်း (သို့) သတင်းအချက်အလက်စုဆောင်းခြင်းတို့တွင် အခြေခံ၊ အရင်းခံကျသည်ဟု ယူဆထားသော အဖြေများကို ဖြစ်စေ၊ ပေါ်ထွက်လာစေသည့် မေးခွန်းများဖြစ်ကြသည်။
အင်္ဂလိပ်ဘာသာဖြင့် Five Ws (သို့) Five Ws and How (သို့) 5W1H (သို့) Six Ws စသဖြလည်း သုံးစွဲကြလေ့ရှိသည်။
ဤမေးခွန်းအခြင်းအရာများကို သတင်းပညာရပ်၊ သုတေသန၊ မှုခင်းစစ်ဆေးမှုများတွင် မကြာခဏဆိုသလို ဖော်ပြလေ့ရှိကြ၏။
ဤမေးခွန်းငါးသွယ်၏ အဓိကအခြေခံမူအရ အမေးစကားလုံးများဖြင့် စတင်ထားသော မေးခွန်းများကို ဖြေဆိုနိုင်မှသာ အစီရင်ခံစာ၊ သတင်းစသည်တို့ကို ပြီးပြည့်စုံသည်ဟု ယူဆနိုင်ပေသည်။
ယင်းဖော်ပြပါ အမေးစကားလုံးများမှာ : ဘယ်သူလဲ (Who) ဘာလဲ (What) ဘယ်အချိန်လဲ (When) ဘယ်နေရာလဲ (Where) ဘာကြောင့်လဲ (Why) တို့ အသီးသီးဖြစ်ကြသည်။
အချို့သူများက ဘယ်လိုလဲ (How) ကို ဤစာရင်းထဲသို့ ထည့်သွင်းကြ၏။
မေးခွန်း တစ်ခုချင်းစီတွင် အချက်လက်ဆိုင်ရာ အဖြေတစ်ခုရှိသင့်ရာ ထိုအချက်အလက်များသည် သတင်း၊ အစီရင်ခံစာတို့အတွက် ပြည့်စုံသည်ဟု သတ်မှတ်နိုင်ရန် မရှိမဖြစ်ပါဝင်ရန် လိုပေသည်။
အရေးတကြီးမှတ်ရန်မှာ မေးခွန်းက တောင်းဆိုသောအဖြေများကို "ဟုတ်တယ်" (သို့) "မဟုတ်ဘူး" ဟု သာမန်သဘောဖြင့် မဖြေဆိုနိုင်ပေ။
အင်္ဂလန်၊ ဝေလနှင့် မြောက်အိုင်ယာလန်တို့တွင် ဤ "ဒဘလျူ ငါးလုံး"ကို Key Stage 2 နှင့် Key Stage 3 ပညာရေး (အသက် ၇-၁၄) တို့၌ အသုံးပြုကြသည် ဇာစ်မြစ် ဤ မေးခွန်းငါးမျိုး (ဘယ်လိုလဲ အပါအဝင်) သည် တမ်းနော့စ်မှ ဟာမန်ဂေါရပ်စ်၏ သဘောတရားဟူ၍ ကာလကြာရှည် ယူဆခဲ့ကြသည်။
သို့ရာ၌ ၂၀၁၀ တွင် အရစ္စတိုတယ်၏ "နီကိုမာခီးယန် ကျင့်ဝတ်တော်များ"သည်သာ "အခြေအနေတို့၏ အခြင်းအရာများ" (မေးခွန်းများ, 5 Ws) ၏ ရင်းမြစ်ဖြစ်သည်ဟု သက်သေထူခဲ့ကြသည်။
တောမတ်စ် အကွိုင်း(ကွီး)နာ့စ်သည် အစောပိုင်းကတည်းကပင် အရစ္စတိုတယ်သည် မူလတီထွင်သူဖြစ်သည်ဟု အသိအမှတ်ပြုခဲ့ကာ အရစ္စတိုတယ်၏ စနစ်အပေါ် ၎င်း၏ လက်ရာဖြစ်သော "လူသားဆောင်ရွက်မှုဆိုင်ရာကျမ်း" (Treatise on human acts) တွင် အသေးစိတ်မှတ်ချက်များပြုခဲ့သည်။
တောမတ်စ်သည် အရစ္စတိုတယ်၏ ဆန္ဒအလျောက် (သို့) ဆန္ဒမပါဘဲ ဆောင်ရွက်ချက်များကို ၎င်း၏ "(ကက်သလစ်)ယုံကြည်ကိုးကွယ်မှုဆိုင်ရာ အနှစ်ချုပ်" (Summa Theologiae) တွင် အသေအချာစိစစ်ထားပြီး "အခြေအနေတို့၏ အခြင်းအရာများ"များအပေါ် မေးထားသော နောက်ထပ်မေးခွန်းတစ်စုံ (အတွဲလိုက်မေးခွန်းများ) ကိုလည်း စိစစ်ပေးထားခဲ့သည်။
မူလ၌ ၎င်းမေးထားသည်မှာ "အခြေအနေတစ်ခုသည် လူသားဆောင်းရွက်မှု၏ မတော်တဆဖြစ်/မဖြစ်" (အပိုဒ်ခွဲ ၁) ၊ "လူသားဆောင်ရွက်ချက်တို့၏ အခြေအနေများကို ဘာသာရေးလေ့လာသူတို့က သတိမူ အာရုံစိုက်သင့်/မသင့်" (အပိုဒ်ခွဲ ၂) ၊ "အခြေအနေများကို အရစ္စတိုတယ်၏ ကျင့်ဝတ်စာအုပ်တွင် ကောင်းစွာ တင်ဆက်ဖော်ပြထား/မထား" (အပိုဒ်ခွဲ ၃) ၊ "အရေးအကြီးဆုံး အခြေအနေများသည် "ဘာကြောင့်" (အကြောင်းရင်း) ဆိုတာ ဟုတ်/မဟုတ် နှင့် လုပ်ဆောင်မှုသည် မည်သည့်အရာ၌ ပဓာနကျသည်/မကျသည်" (အပိုဒ်ခွဲ ၄) အကြောင်းမှာ လုပ်ဆောင်ပြုမူမှုများ၌ "ဘယ်သူ"က ပြုတာလဲ၊ ဘာပစ္စည်းကိရိယာကို ("နှင့်အတူယှဉ်တွဲ") သုံးထားတာလဲ၊ "ဘာ"ကို ပြုလုပ်တာလဲ၊ "ဘယ်နေရာ"မှာ လုပ်တာလဲ၊ "ဘာ့ကြောင့်" လုပ်တာလဲ၊ "ဘယ်လို"လုပ်ပြီး "ဘယ်အချိန်"မှာလဲ ဆိုတာတွေကို သတိပြု ဂရုထားရပါမယ်။
အရစ္စတိုတယ်အဖို့ ထိုမေးခွန်းဆိုင်ရာ အခြေခံအခြင်းအရာများကို အသုံးပြု၍ ဆန္ဒအလျောက် (သို့) စိတ်ဆန္ဒမပါသည့် ဆောင်ရွက်ချက်များက်ု ခွဲခြားသည်။
Sloan 2010, 236 ဤအခြေခံအခြင်းအရာများကို အရစ္စတိုတယ်က ရည်ညွှန်းဘောင်အဖြစ် ကိုးကားသုံးစွဲကာ ကိုယ်ကျင့်တရားဆိုင်ရာ ဆောင်ရွက်ချက်များကို အကဲဖြတ်၊ ဖော်ပြရန် အောက်ပါ သတ်မှတ်ချက်များဖြင့် အသုံးပြုခဲ့လေသည်။
'ဘာကို' လုပ်ခဲ့/လုပ်သင့်သလဲ၊ 'ဘယ်သူ' လုပ်ခဲ့တာလဲ၊ 'ဘယ်လို' လုပ်ခဲ့တာလဲ၊ 'ဘယ်နေရာ'မှာ ဖြစ်ခဲ့တာလဲ၊ ဆိုသော သတ်မှတ်ချက်များဖြစ်ကယ ပို၍အရေးကြီးသည်မှာ 'ဘာအကြောင်း'/'ဘာကြောင့်' ဆိုသည့် အကြောင်းတရားဖြစ်၍ အခြားကျန်ရှိသော အခြေခံအခြင်းအရာများအတွက်လည်း အတူတူပင်ဖြစ်သည်။
ထို့ကြောင့် ဤအခြေအနေများကို အမျိုးအစား၊ အရေအတွက် ပုံစံဖြင့် ခွဲခြားသတ်မှတ်ခြင်းသည် အဓိပ္ပာယ်မရှိသော ကြိုးပမ်းမှုမဟုတ်ပေ။
(၁. ဘယ်သူ၊ ၂. ဘာ၊ ၃. ဘယ်နေရာ၊ ၄. ဘယ်အချိန်၊ ၅. ဘာနှင့်အတူ၊ ၆. ဘာကြောင့်၊ ၇. မည်သို့မည်ပုံ (ဘယ်လို) ... စသဖြင့်ဖြစ်၏။
ပြီးလျှင် အရေးကြီးဆုံး အခြေအနေများမှာ အထက်ပါစာရင်းအတိုင်းဖြစ်၍ 'ဘာကြောင့်' ဆိုသည်လည်း အပါအဝင်ဖြစ်သည်။
အရစ္စတိုတယ်အဖို့ ဤအခြေခံအခြင်းအရာများကို ဂရုမပြု၊ လျစ်လျူရှုခြင်းသည် စိတ်ဆန္ဒမပါသော ဆောင်ရွက်ချက်ကို သွယ်ဝိုက်ညွှန်းဆိုနိုင်သည်။
ထို့ကြောင့် ဤဖြစ်နိုင်ချေ၊ ပါဝင်ပတ်သက်သော အရာများအားလုံးကို လျစ်လျူရှု၊ ဂရုမပြုမိခြင်းရှိလျှင် ထိုသို့ ဂရုမပြုမိသောသူတစ်ဦး၏ ဆောင်ရွက်ပြုမူမှုသည် စိတ်ဆန္ဒမပါဘဲ ဆောင်ရွက်ခြင်း ဖြစ်ဟန်ရှိပေမည်။
နိုင်ငံရေး၌ အရစ္စတိုတယ်သည် ထိုအခြေခံအခြင်းအရာများသည် လူတို့၏ ကိုယ်ကျင့်တရားပိုင်း ဆောင်ရွက်ချက်တွင် မည်သည်ကြောင့် အရေးပါရသည်ကိုလည်း ပုံဆောင်ခိုင်းနှိုင်းတင်ပြထားလေ၏။
ကျွန်ုပ်ဆိုလိုတာက ဥပမာပေးရမယ်ဆိုရင် အေသင်သားတွေ စစ်ထွက်သင့်/မသင့် ကို အောက်ကအခြေအနေများမသိလို့က ဘယ်လိုများ အကြံပေးကြမလဲဗျာ။
သူတို့ရဲ့ ခွန်အား (ဘယ်လောက်များသလဲ) ၊ ရေတပ်လား၊ ကြည်းတပ်လား၊ ဒါမှမဟုတ် နှစ်မျိုးစလုံးပဲလား (ဘယ်လိုအမျိုးအစားလဲ) ၊ ဘယ်လောက်ထိကြီးကျယ်လဲ (ဘယ်လောက်အရေအတွက်ထိများသလဲ) ၊ သူတို့ရဲ့ အခွန်ဘဏ္ဍာက ဘယ်လောက်ထိရှိမလဲ (နှင့်အတူယှဉ်တွဲ) ၊ သူတို့ရဲ့ မိတ်ဆွေ၊ ရန်သူကရော ဘယ်သူတွေလဲ (ဘယ်သူလဲ) ၊ ဘာစစ်ပွဲတွေလဲ၊ ပြီးရင် ဘာကို စစ်ဆင်နွှဲတာလဲ (ဘာ) ၊ ဘာအောင်မြင်မှုတွေနဲ့အတူ ... စသဖြင့် စသဖြင့် ပေါ့ဗျာ။
ဤအခြေအနေနှင့်ပတ်သက်သော အခြေခံအခြင်းအရာများသည် သဘောတရားပိုင်းဆိုင်ရာ ရည်ညွှန်းဘောင်ထည်အဖြစ် မရှိမဖြစ် ထောက်ပံ့ပေးထားကာ ထိုရည်ညွှန်းဘောင်ကို ဆောင်ရွက်ချက်၏ မည်သည့်အခြေအနေများကိုမဆို သီးသန့်ခွဲခြား၊ ရှင်းလင်းပြဆို၊ ကြိုတင်ခန့်မှန်းရန်အတွက် အသုံးပြုနိုင်သည်ဖြစ်၏။
ဟာမန်ဂေါရပ်စ်သည် ဆက်လက်၍ပင် ဤအခြေအနေ (၇) ခုထံမှ အဆိုကြမ်း (အနုမာန, စိတ်ကူးဖြင့် မှန်းသည့်အဆို) အားလုံးသည် ဆင်းသက်လာခဲ့သည်ဟု အခိုင်အမာဆိုလေသည်။
တစ်နည်းပြောရမယ်ဆိုရင် လူတွေ၊ ဆောင်ရွက်ချက်တွေ ပါဝင်ပတ်သက်နေတဲ့ မည်သည့်မေးခွန်း (သို့) မည်သည့်အဆိုကြမ်းမေးခွန်းသည် ဤအခြေအနေများကို မရည်ညွှန်းဘဲ ပေါ်ထွက်မလာနိုင်ပါ။
ထိုသို့သောမေးခွန်း၏ လက်တွေ့သရုပ်သည် ထိုအခြေအနေများကို အသုံးမချဘဲ ဖြစ်မလာနိုင်ပါ။
သီးသန့် ဆောင်ရွက်ချက် (သို့) အနေအထားတစ်ခုတွင် ထိုဆောင်ရွက်ခဲ့သော လက်တွေ့အခြေအနေများကို ဆုံးဖြတ်နိုင်ရန် ဤမေးခွန်းများကို စစ်မေးရန်လိုအပ်ပေသည်။
ကျောင်းသူကျောင်းသားများအတွက် စာရိတ္တပိုင်းနဲ့ ဆက်စပ်ပြီး ဆန္ဓပါ/မပါဆိုသည်ကို ခွဲခြားနိုင်ဖို့ လုံးဝကို လိုအပ်သည်။
ထိုသို့ ကွဲပြားထင်ရှားမှုသည် ဆုပေး၊ ဒဏ်ပေးလုပ်ရာ၌ ဥပဒေပြုသူများအတွက်လည်း ပို၍ပင် အသုံးတည့်လှသည်။
ဤလက္ခဏာသွင်ပြင်ကို အရစ္စတိုတယ်က စကားအတတ်ပညာ၌ "မှုခင်းဆိုင်ရာ စကား" ဟု အကျဉ်းချုပ်ဖော်ပြထား၍ မည်သည့်ဝိသေသလက္ခဏာ၊ မည်သည့် အခြေအနေများက 'ထိုသူများကို ပြစ်မှုကျူးလွန်စေသည်' (စွပ်စွဲရန်) (သို့) 'မဟုတ်မမှန်ဘဲ ထိုသူများကို တရားခံဖြစ်သွားစေသည်' (ခုခံရန်) ကို ဆုံးဖြတ်ရာ၌ သုံးခြင်းဖြစ်၏။
ကိုးကား ကဏ္ဍ:အင်္ဂလိပ် စကားစုများ ကဏ္ဍ:သုတေသန။
အလယ်တစ်ဝက်ပိတ်အဝိုင်းသရ ( သည် အပြောဘာသာစကားအချို့တို့တွင် အသုံးပြုသည့် သရသံအမျိုးအစားတစ်ခုဖြစ်ဖြစ်၍ နိုင်ငံတကာသဒ္ဒဗေဒအက္ခရာတွင် ဤသရသံကို အဖြစ်ပြဆို၍ Ɵ ၏ စာလုံးအသေးဖြစ်သည်။
ɵ အက္ခရာကို လက်တင်မှဆင်းသက်သော အက္ခရာအချို့တို့တွင် အသုံးပြုလာခဲ့ကြရာ နမူနာမှာ ယာငါလိဖ် (Yañalif) ဖြစ်သည်။
သို့သော် ထိုအသံနှင့် အိုင်ပီအေ၏ အသံမှာ မတူညီပေ။
ဤသရသံသည် ကန်တုံးစကား (တရုတ်) ၊ ဒတ်ချ်၊ ပြင်သစ်၊ ရုရှား၊ ဆွီဒင်နှင့် အင်္ဂလိပ်ဒေသယိစကားများစွာတို့၌ တည်ရှိသည်။
ဥပမာ - foot ၏ (အွတ်-သရ)၊ nurse ၏ (အား-သရ) (သို့) goat ၏ (အိုး-သရ) စသည်တို့ကဲ့သို့ အသံထွက်ရှိမှုဖြစ်သည်။
ဤသရသံသည် အရှေ့အပိတ်နီးပါးအဝိုင်းသရနှင့် နီးစပ်သဖြင့် ရံခါတွင် ဟူ၍လည်း ဖလှယ်ရေးသားကြ၏။
ကိုးကား ကဏ္ဍ:တစ်ဝက်ပိတ်သရများ ကဏ္ဍ:အလယ်သရများ ကဏ္ဍ:အဝိုင်းသရများ။
Redirect အလယ်တစ်ဝက်ပိတ်အဝိုင်းသရ။
Redirect အရှေ့နီးပါးအပိတ်နီးပါးအဝိုင်းသရ။
The official chart of the IPA, revised in 2020 နိုင်ငံတကာ သဒ္ဒဗေဒ အက္ခရာ () သည် အက္ခရာအခြေပြု သဒ္ဒဗေဒသင်္ကေတစနစ်တစ်ခုဖြစ်၍ အဓိကအားဖြင့် လက်တင်စာလုံးများအပေါ် အခြေခံထားသည်။
နိုင်ငံတကာ သဒ္ဒဗေဒ အသင်းက ၁၉ ရာစုနှောင်းတွင် စကားသံများကို အရေးအသားပုံစံဖြင့် စံစနစ်တကျကိုယ်စားပြုရန် တည်ထွင်ခဲ့သည်။
International Phonetic Association (IPA), Handbook. သဒ္ဒဗေဒအက္ခရာ (IPA) များကို အဘိဓာန်ပြုစုသူများ၊ နိုင်ငံခြားဘာသာသင်ယူ/ကြားကြသော ကျောင်းသူ/သား၊ ဆရာ/မများ၊ ဘာသာဗေဒပညာရှင်များ၊ ဘာသာစကားဆိုင်ရာ ရောဂါဗေဒကျွမ်းကျင်သူများ၊ အဆိုတော်များ၊ ဆရာဝန်များ၊ ကိုယ်တိုင်ဘာသာစကားတည်ဆောက်သူများနှင့် ဘာသာပြန်ဆိုသူများက အသုံးပြုကြသည်။
သဒ္ဒဗေဒအက္ခရာများကို အပြောဘာသာစကားရှိ ဝေါဟာရဆိုင်ရာ အသံများ၏ အစိတ်အပိုင်းဖြစ်သော စကားသံ၏ အရည်အသွေးများကို ကိုယ်စားပြုဖော်ပြရန် ရည်ရွယ်တီထွင်ခဲ့ကြသည်။
စကားသံ၏ အရည်အသွေးများဆိုသည်မှာ စကားသံ (phone) ၊ သံရင်း (phoneme) ၊ တက်ကျသံ၊ စကားလုံးနှင့် ဝဏ္ဏခွဲခြားခြင်း တို့ဖြစ်ကြသည်။
သွား/အံကြိတ်ခြင်း၊ စကားမပီခြင်း ('တ'သံကို 'သ'သံထွက်သကဲ့သို့) ၊ နှုတ်ခမ်းကွဲ၊ အာခေါင်ကွဲရှိသူများ၏ စကား(သံ)၏ ထပ်တိုးအရည်အသွေးများကို ကိုယ်စားပြုနိုင်ရန် ထပ်တိုးသင်္ကေတများကိုလည်း အသုံးပြုနိုင်သည်။
နိုင်ငံတကာ သဒ္ဒဗေဒအက္ခရာများကို ပုံစံနှစ်ခု၏ အခြေခံအခြင်းအရာများဖြင့် ဖွဲ့စည်းထားရာ ၎င်းတို့မှာ အက္ခရာနှင့် ဖြည့်စွက်သင်္ကေတ (မြန်မာစကား၏ ဗျည်းတွဲများကဲ့သို့) တို့ဖြစ်ကြသည်။
ဥပမာအနေဖြင့် အင်္ဂလိပ်စကားရှိ ၏ အသံကို အသံအရည်အသွေးတိကျမှုအပေါ် မူတည်၍ သဒ္ဒဗေဒအက္ခရာ ကိုသုံး၍ ဖလှယ်နိုင်သည့်အပြင် ဖြည့်စွက်သင်္ကေတ ဖြင့်လည်းရေးသာနိုင်သည်။
The inverted bridge under the specifies it as apical (pronounced with the tip of the tongue), and the superscript h shows that it is aspirated (breathy). Both these qualities cause the English to sound different from the French or Spanish , which is a laminal (pronounced with the blade of the tongue) and unaspirated . and thus represent two different, though similar, sounds. ဆလာ့ရှ် (Slashes; ဒေါင်လိုက်ညာစောင်းမျဉ်းတို; / / ) နှစ်ခုကို သံရင်းပြန်အသံဖလှယ်ခြင်းအား ညွှန်းဆိုရန်သုံးရာ သည် (သို့) ထက်စာလျှင် ပို၍ ယေဘုယျဆန်ကာ နောက်ဖော်ပြထားသည့် နှစ်လုံးအနက် တစ်ခုခုကို ဘာသာစကား၊ အဆက်စပ်ပေါ်မူတည်၍ ကြိုက်ရာကို ရည်ညွှန်းနိုင်သည်။
နိုင်ငံတကာ သဒ္ဒဗေဒအသင်းက အခါအားလျော်စွာ အက္ခရာ၊ ဖြည့်စွက်သင်္ကေတများကို ထပ်မံထည့်သွင်းခြင်း၊ ဖြုတ်ပယ်ခြင်း၊ ပြင်ဆင်မွမ်းမံခြင်းများကို ပြုလုပ်လေ့ရှိသည်။
၂၀၀၅ တွင် နောက်ဆုံးအပြောင်းအလဲမှစ၍ ယခုအထိ သီးသန့်အသံအပိုင်း အက္ခရာ ၁၀၇ ခု (segmental letters) ၊ မြောက်မြားစွာသော အသံအရည်အသွေး (suprasegmental; ဖိ၊ဖော့၊ရှည်၊တို ...) ပြ အက္ခရာများ၊ ဖြည့်စွက်သင်္ကေတ ၄၄ လုံး၊ သံနေသံထားပြ ဝေါဟာရဆိုင်ရာ (extra-lexical prosodic) အပိုအမှတ် လေးခုတို့ဖြစ်ကြသည်။
သဒ္ဒဗေဒအက္ခရာအများစုကို လက်ရှိ နိုင်ငံတကာ သဒ္ဒဗေဒအက္ခရာ ဇယား၌ ပြသထားသည်။
မှတ်စု ကိုးကား ကဏ္ဍ:သဒ္ဒဗေဒ။
Redirect နိုင်ငံတကာ သဒ္ဒဗေဒအက္ခရာ။
နကုရုကန် သည် ကင်ညာနိုင်ငံ၊ နကုရုမြို့၏ တောင်ဘက်တွင် တည်ရှိသည့်ကန်တစ်ခု ဖြစ်သည်။
မြေနိမ့်လွင်ပြင်ဒေသတွင် တည်ရှိသည့်ကန်များထဲမှ တစ်ခုလည်း ဖြစ်သည်။
ပင်လယ်ရေမျက်နှာပြင်အထက် ၁၇၅၄ မီတာ (၅၇၅၅ ပေ) အမြင့်တွင် တည်ရှိသည်။
အကန်ကို နကုရုကန်အမျိုးသားပန်းခြံက ထိန်းသိမ်းကာကွယ်ထားသည်။
ကန်၏ ကမ်းခြေတွင် flamingos ငှက်များသည် အရေအတွက်များစွာရှိနေကြပြီး ၎င်းတို့သည် စွဲဆောင်မှုရှိကာ ကန်သည်ထင်ရှားသည်။
၁၉၉၀ ခုနှစ်များတွင် ကန်ရေ၏ အမှတ်သည် ရုတ်တရက်ကျဆင်းသွားခဲ့ရသည်။
သို့သော်လည်း အကြီးစား ပြင်ဆင်မှုများ ပြုလုပ်ခဲ့သည်။
၂၀၁၃ ခုနှစ်တွင် ကန်ရေအမြင့်သည် တိုးတက်လာခဲ့သဖြင့် flamingos ငှက်များသည် ဘိုဂိုရိယာကန်သို့ ပြောင်းရွှေ့သွားခဲ့ကြသည်။
ပြင်ပလင့်များ National Geographic – "Mysterious Kenya Flamingo Die-Offs Tied to Toxins, Study Says" (November 2002) ကိုးကား ကဏ္ဍ:ကင်ညာနိုင်ငံရှိ ရေကန်များ။
ထနဝဿ ရတနကိဇဖိုင်သာလ (, , ၁၉၉၈ အောက်တိုဘာ ၁၃ ဖွား) သည် ခေါင်တန် (, ) ဟူ၍ လူသိများသည့် ထိုင်းသရုပ်ဆောင်တစ်ဦး ဖြစ်သည်။
ဘဝ ၁၉၉၈ ခု၊ အောက်တိုဘာလ ၁၃ ရက်တွင် ထိုင်းနိုင်ငံ ချင်းမိုင်မြို့၌ ဖွားမြင်သည်။
မုန်ဖို့အထက်တန်းကျောင်းမှ အထက်တန်းအောင်ပြီး ချင်းမိုင်တက္ကသိုလ်၊ ဆေးသိပ္ပံဌာနတွင် ဝင်ခွင့်ရသော်လည်း ကာဆဲဆတ်တက္ကသိုလ်တွင် အင်ဂျင်နီယာဘာသာရပ်ကို သင်ကြားခဲ့သည်။
၂၀၁၇ ခုနှစ်၊ ချင်းမိုင်တက္ကသိုလ် ဆေးသိပ္ပံဌာနတွင် တက်ရောက်ခဲ့စဉ် AMS Fresh Boy 2017 ၌ winner အဖြစ် ရွေးချယ်ခံရသည်။
ဂီတာတီးခြင်းကို ဝါသနာထုံသည်။
ဆောင်ရွက်ချက် ၂၀၁၈ ခုနှစ်၊ ထိုင်းနိုင်ငံတွင် ထုတ်လွှင့်သည့် My Tee ဇာတ်လမ်းတွဲတွင် AU အဖြစ် ပွဲဦးထွက် ပါဝင်ခဲ့သည်။
၂၀၁၉ ခုနှစ်၊ ဘလက်လစ်တ် ဇာတ်လမ်းတွဲတွင် ဂျိုးအဖြစ်လည်းကောင်း၊ ၂၀၂၀ ပြည့်နှစ်၊ 2gether The Series တွင် Fong အဖြစ်လည်းကောင်း၊ ၂၀၂၁ ခုနှစ်၊ ကြယ်တစ်ထောင်ပုံပြင်တွင် ​လောင်ထယ်အဖြစ်လည်းကောင်း ပါဝင်ခဲ့သည်။
အဓိကဇာတ်ဆောင်အဖြစ် Tonhon Chonlatee (၂၀၂၀) ဖြင့် ပွဲဦးထွက်သည်။
၂၀၁၈ ခုနှစ်ကစ၍ A*FLEUR အမည်ဖြင့် အိတ်အမျိုးမျိုး၊ တီရှပ်၊ အဝတ်အစားအမျိုးမျိုးကို ဖြန့်ချိခဲ့သည်။